ברכת קדושת היום

"קדושת היום" היא הברכה האמצעית בתפילת שבע - תפילת העמידה של שבת ויום טוב, ותפילת מוסף של ראש חודש וחול המועד.

ברכת "קדושת היום" באה במקום 13 הברכות האמצעיות שבכל יום, בהן מבקש אדם צרכיו. בברכה זו מזכיר המתפלל את חשיבות וקדושת היום, ובתפילת מוסף מזכיר את קורבן היום.

בחתימת הברכה יש שינוי בין הימים:
בשבת חותמים "מקדש השבת", מכיוון שקדושת השבת תלויה רק בה'.
בראש-חודש חותמים "מקדש ישראל וראשי חודשים", מכיוון שקביעת ראש חודש מסורה לבית דין.
בשלוש רגלים חותמים "מקדש ישראל והזמנים".
בראש השנה חותמים "מלך על כל הארץ מקדש ישראל ויום הזיכרון".
 ביום הכיפורים חותמים "מלך מוחל וסולח לעוונותינו ולעוונות עמו (בית) ישראל ומעביר אשמותינו בכל שנה ושנה מלך על כל הארץ מקדש ישראל ויום הכיפורים".

תפילות ביהדות